Kunguni-makasia
Wadudu hawa huogelea chini ya uso wa maji karibu na sakafu ambapo hutafuta chakula kama viani, diatoma, protozoa, nematoda na wadudu wadogo. Hawako wa kawaida miongoni mwa kunguni-maji kwa kuwa baadhi ya spishi si mbuai bali hula mimea na miani, ambayo huitoboa kwa kinywa chenye umbo la mrija na kuiingizia mate ambayo hufanya tishu zao kuwa kiowevu. Kiowevu hiki kisha hufyonzwa. Hata hivyo, spishi nyingi sana si walamani kabisa na wanaweza hata kuwa mbuai kabisa, kama zile za nusufamilia Cymatiainae. Kwa hakika, kunguni-makasia wana aina mbalimbali za mitindo ya kujilisha: walanyama, walataka, walamani na walavyote.